**ZAPISNIK**

**Sa 8. sjednice ŠKOLSKOG ODBORA**

**održane dana 28. 2. 2022. godine**

**u prostorijama O.Š. „Franjo Hanaman“ Drenovci**

**s početkom u 13:00 sati**

Nazočni:

1. Marija Marjanović - predstavnik osnivača,
2. Stjepan Oroz - predstavnik osnivača,
3. Tomislav Filipović - predstavnik osnivača,
4. Zorica Čajan - predstavnik Vijeća roditelja,
5. Marija Damjanović - predstavnik Učiteljskog vijeća,
6. Biserka Misir - predstavnik Učiteljskog vijeća,
7. Darko Pušeljić - predstavnik zaposlenika

Izočni:

Ostali nazočni:

* Marijana Raguž - ravnateljica
* Martina Jaružanin – voditelj računovodstva škole

Sjednicu Školskog odbora otvara predsjednica Školskog odbora Biserka Misir i pozdravlja sve nazočne. Zahvaljuje se prisutnima na dolasku. Predsjednica Školskog odbora napominje da je prisutno svih sedam članova, da se poštuju sve epidemiološke mjere određene od strane Stožera civilne zaštite i Hrvatskog zavoda za javno zdravstvo; te navodi da se mogu donositi pravovaljane odluke, pa predlaže slijedeći

**Dnevni red:**

1. **Usvajanje zapisnika s prethodne sjednice,**
2. **Davanje prethodne suglasnosti na zapošljavanje učiteljice engleskog jezika na određeno nepuno radno vrijeme, na temelju provedenog natječaja.**
3. **Davanje prethodne suglasnosti za zapošljavanje tajnika školske ustanove na određeno, puno radno vrijeme, na temelju provedenog natječaja.**
4. **Davanje prethodne suglasnosti za zapošljavanje učiteljice geografije na određeno, nepuno radno vrijeme, na temelju provedenog natječaja.**
5. **Razno.**

Dnevni red je predložen na usvajanje.

**Zaključak:**

**Predloženi dnevni red je jednoglasno usvojen.**

**Ad 1.)**

Zapisnik s prethodne sjednice Školskog odbora dostavljen je članovima Školskog odbora u radnom materijalu. Predsjedavateljica poziva članove da iznesu primjedbe na Zapisnik s prethodne sjednice.

Primjedbi nema. Predsjedavateljica poziva nazočne članove da se izjasne za ili protiv prihvaćanja Zapisnika s prethodne sjednice. Zapisnik je usvojen sa sedam (7) glasova - „za“.

**Zaključak:**

**Zapisnik s prethodne sjednice Školskog odbora je jednoglasno usvojen.**

**Ad 2.)**

Predsjednica Školskog odbora predaje riječ ravnateljici.

Ravnateljica upoznaje Školski odbor da je učiteljica Marija Damjanović na roditeljskom dopustu i da je za njezinu zamjenu poslan Obrazac 1. (prijava potrebe za učiteljem engleskog jezika na određeno puno radno vrijeme) Vukovarsko-srijemskoj županiji.

Nadalje navodi kako je škola za dio Marijine satnice zaprimila **uputnicu** Vukovarsko-srijemske županije, Upravnog odjela za obrazovanje i društvene djelatnosti kojom se na radno mjesto učiteljice Engleskog jezika, i to na posljednjem Školskom odboru, zaposlila učiteljica Ljubica Gašparević-Šiklić.

Za ostatak satnice od 8 sati ukupno škola je provela natječaj.

Na natječaj su pristigle četiri (4) prijave.

1. Zrinka Mavretić iz Osijeka, magistra edukacije engleskog jezika i književnosti i magistra edukacije njemačkog jezika i književnosti, pravodobna i potpuna dokumentacija.
2. Mirna Bubalović iz Županje, magistra engleskog jezika i književnosti i magistra hrvatskog jezika i književnosti, pravodobna i potpuna dokumentacija.
3. Irena Vladisavljević iz Županje, magistra primarnog obrazovanja, pravodobna i potpuna dokumentacija.
4. Ana Rajković iz Vinkovaca, magistra edukacije filozofije i magistra edukacije engleskog jezika i književnosti, potpuna i pravodobna dokumentacija.

## Sukladno čl. 6. Pravilnika o odgovarajućoj vrsti obrazovanja učitelja i stručnih suradnika u osnovnoj školi („NN“ br. 19/2019.), utvrđeno je da dva kandidata pripadaju točki a) gore navedenog članka, da ispunjavaju uvjete i da će se pozvati na pisano testiranje – a to su:

## Zrinka Mavretić iz Osijeka.

## Ana Rajković iz Vinkovaca.

Nakon pismenog testiranja, Ravnateljici je dostavljena rang lista kandidata. Zrinka Mavretić nije niti pristupila pisanom testiranju, a Ana Rajković je ostvarila 15/20 bodova.

Sukladno navedenom, Ravnateljica predlaže Školskom odboru da se s kandidatom Anom Rajković iz Vinkovaca sklopi ugovor o radu na određeno nepuno radno vrijeme na radnom mjestu učiteljice engleskog jezika, sve do povratka učiteljice Marije Damjanović na svoje radno mjesto.

Prijedlog ravnateljice je jednoglasno prihvaćen te ga prisutni članovi potvrđuju sa sedam glasova- „za“.

**Zaključak:**

**Usvaja se prijedlog ravnateljice i daje se prethodna suglasnost na zapošljavanje Ane Rajković na radno mjesto učiteljice Engleskog jezika na određeno nepuno radno vrijeme (8 sati) – do povratka učiteljice Marije Damjanović na svoje radno mjesto.**

**Ad 3.)**

U točki broj 3., ravnateljica upoznaje Školski odbor da je tajnik školske ustanove, Darko Pušeljić na roditeljskom dopustu od dana 4.2.2022.g. i da je za njegovu zamjenu poslan Obrazac 1. (prijava potrebe za tajnikom na određeno puno radno vrijeme) Vukovarsko-srijemskoj županiji.

Nadalje navodi kako je škola zaprimila odgovor Vukovarsko-srijemske županije, Upravnog odjela za obrazovanje i društvene djelatnosti kojom se daje suglasnost za raspisivanje natječaja jer ured nema u svojoj evidenciji iskazanog tajnika kojeg bi se moglo poslati preko uputnice.

Na natječaj je pristiglo sedam prijava:

1. Ivana Menđušić iz Vinkovaca, upravni pravnik, potpuna i pravodobna dokumentacija.
2. Marko Josipović iz Soljana, magistar prava, potpuna i pravodobna dokumentacija.
3. Marija Oreč iz Županje, magistra prava, potpuna i pravodobna dokumentacija.
4. Bruno Bilić iz Županje, magistar prava, potpuna i pravodobna dokumentacija.
5. Valentin Matanović iz Županje, magistar prava, potpuna i pravodobna dokumentacija.
6. Mihaela Gašparović iz Štitara, prvostupnik prava, potpuna i pravodobna dokumentacija.
7. Stjepan Šargač iz Račinovaca, magistar prava, potpuna i pravodobna dokumentacija.

Sukladno čl. 105. st. 16. Zakona o odgoju i obrazovanju u osnovnoj i srednjoj školi na pisan testiranje pozvani su:

1. Marko Josipović iz Soljana.

2. Marija Oreč iz Županje.

3. Bruno Bilić iz Županje.

4. Valentin Matanović iz Županje.

5. Stjepan Šargač iz Račinovaca.

Ravnateljica napominje kako je na pisano testiranje koje se održalo dana 17.02.2022.g. u 09:00 sati u prostorima škole samo jedan kandidat izašao na pisano testiranje koji je od ukupnih 100 bodova ostvario 89,5 bodova.

Sukladno navedenom ravnateljici je dostavljena rang lista kandidata te Ravnateljica predlaže da se s kandidatom Stjepanom Šargačem sklopi ugovor o radu na određeno puno radno vrijeme, sve do povratka tajnika školske ustanove, Darka Pušeljića na svoje radno mjesto.

Prijedlog ravnateljice je jednoglasno prihvaćen te ga prisutni članovi potvrđuju sa sedam glasova- „za“.

**Zaključak:**

**Usvaja se prijedlog ravnateljice i daje se prethodna suglasnost na zapošljavanje Stjepana Šargača na radno mjesto tajnika školske ustanove na određeno puno radno vrijeme – do povratka tajnika školske ustanove, Darka Pušeljića na svoje radno mjesto.**

**Ad 4.)**

U ovoj točki dnevnog reda ravnateljica navodi da je okončan natječaj za učiteljicu geografije na određeno, nepuno radno vrijeme, jer je učiteljica geografije Nikolina Kalistović na bolovanju.

Ravnateljica dalje navodi da je za Nikolininu zamjenu poslan Obrazac 1. (prijava potrebe za učiteljem geografije na određeno nepuno radno vrijeme) Vukovarsko-srijemskoj županiji.

Nadalje navodi kako je škola zaprimila odgovor Vukovarsko-srijemske županije, Upravnog odjela za obrazovanje i društvene djelatnosti kojom se daje suglasnost za raspisivanje natječaja jer ured nema u svojoj evidenciji iskazanog učitelja geografije kojeg bi se moglo poslati preko uputnice.

Na natječaj je pristigla samo jedna zamolba:

1. Irena Vladisavljević iz Županje, mag. prim. educ, potpuna i pravodobna dokumentacija.

Odlukom Povjerenstva o načinu procjene odnosno testiranja kandidata prijavljenih na natječaj, povjerenstvo je utvrdilo da je Irena Vladisavljević nestručna osoba za gore navedeno radno mjesto ali da će se svakako provesti pisano testiranje.

Ista je, od ukupnih 20 bodova, ostvarila 19,5 bodova.

Sukladno navedenom ravnateljici je dostavljena rang lista kandidata te Ravnateljica predlaže Školskom odboru da se s kandidatom Irenom Vladisavljević, a sukladno članku čl. 107. st. 12. Zakona o odgoju i obrazovanju u osnovnoj i srednjoj školi, sklopi ugovor o radu na određeno nepuno radno vrijeme (do 5 mjeseci); odnosno do povratka učiteljice Nikoline Kalsitović na svoje radno mjesto.

Prijedlog ravnateljice je jednoglasno prihvaćen te ga prisutni članovi potvrđuju sa sedam glasova- „za“.

**Zaključak:**

**Usvaja se prijedlog ravnateljice i daje se prethodna suglasnost na zapošljavanje Irene Vladisavljević na radno mjesto učiteljice geografije na određeno nepuno radno vrijeme – do pet mjeseci odnosno do povratka učiteljice Nikoline Kalistović na svoje radno mjesto.**

**Ad 5.)**

Pod točkom razno ravnateljica poziva voditeljicu računovodstva škole, Martinu Jaružanin, da Školskom odboru prezentira godišnji izvještaj o izvršenju financijskog plana 2021. godine.

Voditeljica računovodstva je preuzela riječ, pozdravila nazočne te isti prezentirala.

Prezentirani Godišnji izvještaj o izvršenju financijskog plana za 2021. godine priložen je ovom zapisniku.

Predsjednica Školskog odbora je preuzela riječ te je pozvala nazočne članove da iznesu prijedloge, primjedbe i pitanja. Nazočni članovi nemaju prijedloga, primjedbi niti pitanja. Predsjedavateljica poziva nazočne članove da se izjasne za ili protiv usvajanja Godišnjeg izvještaja o izvršenju financijskog plana za 2021. godinu. Godišnji izvještaj o izvršenju financijskog plana za 2021. godinu usvojen je sa sedam glasova “za“.

Dnevni red je završen, o svim točkama predviđenim dnevnim redom je raspravljeno i o njima odlučeno.

Predsjedavatelj zaključuje sjednicu u 14,00 sati.

Zapisničar: M.P. Predsjednica Školskog odbora:

\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_

(Darko Pušeljić) (Biserka Misir)

KLASA: 007-02/22-01/02

URBROJ: 2196-68-22-02

U Drenovcima, 28.2.2022.g.